Rikunarita-ORG/Wikinium huggingface dataset:
# iTunes

| ITunes  |
| --- |
|  |
| Utvikler(e) | Apple Inc. |
| Distributør(er) | Microsoft Store |
| Utgitt |  9. januar 2001 |
| Nyeste versjon | 12.12.8.2 (30. mars 2023) |
| Operativsystem | macOS Microsoft Windows |
| Skrevet i | C++ |
| Sjanger | multimedieavspiller |
| Lisens | Proprietær lisens |
| Nettsted | www.apple.com (en) www.apple.com (tr) www.apple.com (en) |
| Etterfølger | Musikk, Podkaster, Apple TV-appen |
|

---

ITunes på Commons |

**iTunes** er en digital multimedieavspiller, mediebibliotek, nettradiospiller, podkastspiller, nettbutikk og synkroniseringsprogram for Apple-produkter og er tilgjengelig på forskjellige plattformer, inklusiv macOS, Apple TV, Microsoft Windows, med flere.

3. juni 2019 kunngjorde Apple at iTunes for macOS kom til å bli utfaset til fordel for tre separate programmer, «Music», «Podcasts» og «TV».

iTunes lar brukeren organisere all sin digitale musikk på ett sted, med mulighet for å opprette spillelister for ulike anledninger. Det er også mulig å brenne CD-er direkte fra iTunes, enten fra spillelister eller ved å markere enkeltsanger.

iTunes støtter lydkomprimeringsmetodene AAC, AIFF, Apple Lossless, MP3 og WAV (støtter i tillegg konvertering av WMA til MP3 i Windows-versjonen).

iTunes støtter også bonjour (tidligere rendezvous), som støtter deling av musikken over lokalnettverket til og fra andre maskiner med iTunes eller annen programvare som benytter Digital Audio Access Protocol (DAAP).

## iTunes Store

Utdypende artikkel: iTunes Store

I enkelte land (Norge, Sverige, Danmark, Frankrike, Portugal, Nederland, Sveits, Hellas, Spania, Tyskland, Italia, Luxembourg, USA, Storbritannia, Østerrike, Belgia og Finland) kan iTunes-brukere kjøpe musikk over internett fra Apple igjennom *iTunes Store*.

## Se også

* Apple Inc.
* QuickTime Player

## Referanser

## Eksterne lenker

* (en) Offisielt nettsted

* (en) ITunes – kategori av bilder, video eller lyd på Commons
* iTunes på X (tidligere Twitter)
# Hitliste

**Hitlister** er en metode for å rangere musikk etter popularitet i en gitt periode. Eksempler på musikklister er VG-lista og P4 Topp 30. De er primært et markedsføringsverktøy som mange andre salgsstatistikker, men har over tid blitt en egen form for populærkultur.

Det fins mange kriterier som brukes i forskjellige musikklister for å reflektere popularitet, vanligvis salg av CD-er, kassetter og vinylplater, spillefrekvens på radio, og i nyere tid antall nedlastninger.

Noen musikklister er fokusert rundt spesifikke musikksjangre, og de fleste er geografisk lokalisert (selv om nedlastningstopplister er vanskeligere å definere på denne måten). Den vanligste perioden for en musikkliste er en uke, hvor listen blir publisert på slutten av denne. Oversiktslister for år og tiår blir deretter kalkulert ut fra de ukentlige listene.

## Listetopp

En *listetopp* er en veldig populær låt, identifisert av sin inklusjon i en nummerert liste av høytselgende eller på annet vis betraktet som meget populære utgivelser. *Listetopp* og relaterte termer slik som *landeplage* eller *hit*, blir ofte benyttet i dagligtale og i markedsføring. I Norge blir de ukentlige listene VG-lista og P4 Topp 30 ofte referert til, samt de utenlandske Billboard Hot 100 og Billboard 200, selv om det fins mange andre lister og kilder. På grunn av deres verdi for å promotere artister og utgivelser, både direkte til forbrukeren og ved å oppfordre til økt spilling på radio, TV og gjennom andre massemedia har listeplasseringer ofte vært under lupen. Listesammensetning har variert i både metodologi og datakilder, fra subjektive vurderinger basert på eksperters utsagn, til lister som reflekterer empiriske data, slik som salgstall. Derfor kan en *listetopp* være alt fra en insiders valg til en høytselgende plate. Termen er også løst brukt i videospill.

## Eksterne lenker

* VG-lista Topp 20
# Chennai Express

| *Chennai Express* |
| --- |
| Generell informasjon |
| Genre | Actionkomedie, romantisk komedie |
| Utgivelsesår | 2013 |
| Nasjonalitet | India |
| Varighet | 141 min. |
| Språk | Hindi, tamilsk |
| Bak kamera |
| Regi | Rohit Shetty  |
| Produsent(er) | Gauri Khan, Ronnie Screwvala, Siddharth Roy Kapur |
| Musikk | Vishal–Shekhar  |
| Foran kamera |
| Medvirkende | Deepika Padukone, Shah Rukh Khan  |
| Annen informasjon |
| Farve/s.hv | Farger |
| Filmselskap | Red Chillies Entertainment  |
|  |
| Premiere(r) | * 2013
* 15. august 2013 (sted: Tyskland)
* 8. august 2013
 |
| Utmerkelser |
|  |
| Utmerkelser | Zee Cine Award for Best Film (2014) |
| Eksterne lenker |
| IMDb
 Offisielt nettsted
 |

Chennai Express er en indisk actionkomedie fra 2013, regissert av Rohit Shetty og produsert av Gauri Khan. Hovedrollene spilles av Shah Rukh Khan og Deepika Padukone. Filmen er det andre samarbeidet mellom Khan og Padukone, etter *Om Shanti Om* (2007), og den første mellom Khan og Shetty.

Filmen ble vist i Storbritannia og USA den 8. august 2013 og andre steder i verden fra den 9. august 2013. *Chennai Express* kom til å slå rekorden om å bli den mest innbringende Bollywood-filmen gjennom tidene, og er også den tredje mest innbringende Bollywood-filmen på markedet utenfor India.

## Rolleliste

* Deepika Padukone som «Meenalochni Azhagusundaram»
* Shah Rukh Khan som «Rahul Mithaiwala»
* Sathyaraj som «Durgeshwara Azhagusundaram», Meenas dar
* Nikitin Dheer som «Tangaballi»
* Manorama som Meenas tante

## Handlingen

Filmen handler om den 40 år gamle ungkaren Rahul (Shah Rukh Khan) som havner på en uventet reise som gjør at han innser viktigheten av kjærlighet, relasjoner og offer. På sin reise møter han Meena (Padukone), en sørindisk kvinne som sitter i en landsby med sin store familie. En togreise fører til at Rahul innser kraften av sann kjærlighet.

## Musikk

Filmmusikken ble komponert av duoen Vishal-Shekhar. Innspillingen av sangene begynte i slutten av oktober 2012 og albumet ble lansert 1. juli 2013.

Sporliste

| Tittel | Lengde |
| --- | --- |
| «1 2 3 4 Get on the Dance Floor» | 3:48 |
| «Titli» | 5:50 |
| «Tera Rastaa Chhodoon Na» | 4:13 |
| «Kashmir Main Tu Kanyakumari» | 5:07 |
| «Ready Steady Po» | 4:50 |
| «Chennai Express» | 3:37 |
| «Titli» (Dubstepversjon) | 3:40 |
| «Chennai Express (Mashup)» | 3:53 |
| «Lungi Dance» | 4:36 |

## Referanser

## Eksterne lenker

* (en) *Chennai Express* på Internet Movie Database

* (no) *Chennai Express* hos Filmweb

* (fr) *Chennai Express* på Allociné

* (nl) *Chennai Express* på MovieMeter

* (en) *Chennai Express* på The Movie Database – film

* (en) *Chennai Express* på Rotten Tomatoes

* (en) *Chennai Express* på Metacritic

* (en) *Chennai Express* på Box Office Mojo

Denne artikkelen er en **spire**. Du kan hjelpe Wikipedia ved å utvide den.
# Leander Paes

| Leander Paes |
| --- |
|  |
| Født | 17. juni 1973 (53 år) Kolkata |
| Beskjeftigelse | Tennisspiller (1991–), tennistrener  |
| Utdannet ved | Universitetet i Calcutta St. Xavier's College, Kolkata Madras Christian College Higher Secondary School La Martiniere Calcutta |
| Ektefelle | Rhea Pillai |
| Far | Vece Paes |
| Mor | Jennifer Paes |
| Nasjonalitet | India |
| Utmerkelser | Arjuna-prisen Padma Bhushan Rajiv Gandhi Khel Ratna Padma Shri in sports |
|

---

Leander Paes på Commons |

**Leander Adrian Paes** (født 17. juni 1973 i Calcutta i India) er en profesjonell indisk tennisspiller.

Paes har vunnet fjorten Grand Slam-titler i double og mixeddouble og i 1999 toppet han rankingen over verdens beste doublespiller. Han er også olympisk medaljør, i OL 1996 i Atlanta tok han bronse i singleturneringen. Han har vokst opp i Calcutta og begge hans foreldre har idrettsbakgrunn. Faren spilte på det indiske landhockeylaget som tok bronse i OL 1972 i München, og moren spilte på Indias basketlag.

## OL-medaljer

* 1996  Atlanta - bronse i tennis, single menn  India

## Grand Slam-titler

* **French Open:**
	+ 1999 double herrer – (sammen med Mahesh Bhupathi)
	+ 2001 double herrer – (sammen med Mahesh Bhupathi)
	+ 2009 double herrer – (sammen med Lukáš Dlouhý)
* **Wimbledon:**
	+ 1999 double herrer – (sammen med Mahesh Bhupathi)
	+ 1999 mixeddouble – (sammen med Lisa Raymond)
	+ 2003 mixeddouble – (sammen med Martina Navrátilová)
	+ 2010 mixeddouble – (sammen med Cara Black)
	+ 2015 mixeddouble – (sammen med Martina Hingis)
* **Australian Open:**
	+ 2003 mixeddouble – (sammen med Martina Navrátilová)
	+ 2012 double herrer – (sammen med Radek Štěpánek)
	+ 2015 mixeddouble – (sammen med Martina Hingis)
* **US Open:**
	+ 2006 double herrer – (sammen med Martin Damm)
	+ 2008 mixeddouble – (sammen med Cara Black)
	+ 2009 double herrer – (sammen med Lukáš Dlouhý)
	+ 2013 double herrer – (sammen med Radek Štěpánek)
	+ 2015 mixeddouble – (sammen med Martina Hingis)

## Heder

Han ble hedret med den indiske offisielle sivile utmerkelse Padma Shri for sin innsats.

## Referanser

## Eksterne lenker

* (en) Leander Paes – Olympics.com

* (en) Leander Paes – Olympedia

* (en) Leander Paes – Commonwealth Games Federation

* (en) Leander Paes – InterSportStats.com

* (en) Leander Paes – ATP-touren

* (en) Leander Paes – ITF Tennis

* (en) Leander Paes – Davis-cupen
# Presbyterianisme

| Presbyterianisme |
| --- |
|  |
|  |
| Brennede busk, symbol for prebyteriaisme, her logo for den prebyterianse kirke i Irland |
| Hovedgren | Den reformerte kirke |
| Grunnlegger | John Knox |
| Geografi | I hovedsak Skottland og Nord-Amerika |

| Artikkelen inngår i serien om
**Protestantisme** |
| --- |
|  |
| **Reformasjonen (1500-tallet)** |
|
Reformasjonskirker (Europa)
Protestantiske bevegelser
Lutherdom (Tyskland)
Kalvinisme (Sveits)
Den reformerte kirke
Anabaptisme
Hugenotter (Frankrike)
Mennonitter (Nederland)
Den engelske kirke
Den anglikanske kirke
Puritanisme
Presbyterianisme (Skottland) |
| **Etterreformatoriske kirkeretninger** |
|
Adventisme (USA)
Baptisme (USA)
Evangelikalisme (USA)
Metodisme (England) |
| **Norske, protestantiske kirker** |
|
Den norske kirke
Pinsebevegelsen i Norge
Det Norske Baptistsamfunn
Misjonskirken Norge
Den Evangelisk Lutherske Frikirke
Brunstad Christian Church |

**Presbyterianisme** er en form for reformert protestantisk kristendom såvel som en form for kirkestyre (hvor lederne er valgte *eldre*, ikke for eksempel biskoper), og bevegelsen har således fått navn etter sin form for kirkestyre av representative forsamlinger av eldste, kjent som *presbytere*, «kirkeforstandere». Selv om andre reformerte kirker er strukturelt like, brukes ordet presbyteriansk om kirker som har sine røtter i Den skotske kirke eller i engelske dissentergrupper som brøt med Den engelske kirke og ble dannet under den engelske borgerkrigen, 1642 til 1651.

## Teologi

Grunnlaget for denne retningen er de fem *solaer* (fra latin *sola*, «kun»): Skriften, troen, Jesus Kristus, nåde og Guds ære. Den praktiseres av mange protestantiske kirker som historisk fulgte Jean Calvins lære (reformerte kirker).

Presbyterianisme har røtter tilbake til den skotske reformasjonen, særlig under John Knox. Det er mange uavhengige presbyterianske kirker i verden, både av geografiske og doktrinære grunner. Teologisk vektlegger presbyterianerne Guds allmektighet i alle ting, også frelse, høy aktelse for Skriften og nødvendigheten av personlig omvendelse gjennom troen på Jesus Kristus.

## Fotnoter

## Referanser

## Eksterne lenker

* (en) Presbyterianism – kategori av bilder, video eller lyd på Commons
# Home Free

| Home Free |
| --- |
|  |
| Opphav | Mankato, USA (2000) |
| Musikalsk karriere |
| Sjanger | Countrymusikk |
| Nettsted |  |
|

---

Home Free på Commons |

**Home Free** er en amerikansk country a cappella-gruppe med fem stemmer, stiftet i Mankato, USA i januar 2001. Gruppen har siden sommeren 2016 bestått av Austin Brown, Rob Lundquist, Adam Rupp (det eneste medlemmet som har vært med siden stiftelsen i 2001), Tim Foust, og Adam Chance. Home Free omfatter en hovedtenor, en høy tenor, en baryton, en bass og en beatboxer. Hovedtenoren, som ofte fronter gruppen, er Austin Brown som synger i registeret til en høytenor. Tradisjonell tenor synges av Rob Lundquist, baryton synges av Adam Chance, og Tim Foust synger bass. Av og til bytter de to sistnevnte sangstemmer seg imellom. I tillegg til de fire stemmene har de Adam Rupp som leverer *beatboxing* (engelsk: «menneskelig trommemaskin»). Alle fem synger solo for gruppen. Opprinnelig var den en tradisjonell a cappella-gruppe, men har igjennom årene blitt mer countrypreget i stil.

Home Free i 2018
I 2013 vant Home Free den fjerde sesongen av sangkonkurransen *The Sing Off* i den amerikanske fjernsynsstasjonen NBC. Premien besto av 100 000 dollar og en platekontrakt med Sony Music Entertainment.

Totalt har gruppen utgitt 13 album fra 2007 til 2021.

Den 17. februar 2024 gikk Austin Brown ut på sin side på You Tube og fortalte at han vil slutte i Home Free. Årsaken skal blant være at han etter 12 år i gruppen ønsker å tilbringe mer tid med familien, og det er vanskelig å kombinere med Home Free er et band som tilbringer store deler av året på turneer.

## Referanser

## Eksterne lenker

* (en-US) Offisielt nettsted

* (en) Home Free – kategori av bilder, video eller lyd på Commons
* (en) Home Free på Apple Music

* (en) Home Free på Discogs

* (en) Home Free på MusicBrainz

* (en) Home Free på SoundCloud

* (en) Home Free på Spotify

* (en) Home Free på Songkick

* (en) Home Free på Last.fm

* (en) Home Free på Genius — sangtekster

* (en) Home Free på AllMusic
* Home Free på Facebook

* Home Free på Instagram

* Home Free på Patreon

* Home Free på TikTok

* Home Free på YouTube

* Home Free på X (tidligere Twitter)

* Home Free på X (tidligere Twitter)
# Remiks

*For avfallselskapet i Tromsø, se Remiks (Tromsø).*
**Remix** eller **remiks** er en alternativ versjon av en sang eller musikkalbum, laget med utgangspunkt i den originale. Begrepet kan også brukes om andre uttrykksformer enn musikk, blant annet om film og litteratur.

En remix lages ved å legge til, endre eller fjerne elementer, eller ved bruk av equalizere, dynamikk, tempo, spilletid, eller andre aspekter i den originale innspillingen. Noen remixer har radikale forandringer i det musikalske arrangementet, mens andre er subtile og kan ha så enkle endringer som for eksempel høyere lyd på vokalen eller på et eller flere av instrumentene.

Låter som originalt ikke var så populære kan bli remixet (remikset) for å få en «ny sjanse» på dansegulvet eller på radio. En remix gjøres også for å lage stereo eller surroundlyd på et opptak som tidligere ikke har hatt dette tilgjengelig. Det kan også gjøres for å bedre kvaliteten på et eldre opptak hvor den originale miksen har kommet bort eller har forringet lydkvalitet, eller for å tilpasse et verk til en ny sjanger eller format.

Remixer bør ikke forveksles med radioredigert sang (radio edit), som vanligvis involverer å forkorte (redigere) en sang til markedsføringsbruk, som for eksempel lengre låter som redigeres til utgivelse på singel eller for spill på radio.

## Se også

* Radio edit
* Coverlåt
* Lydmiksing

## Litteratur

* Guilda Rostama (juni 2015). «Remix Culture and Amateur Creativity: A Copyright Dilemma». *WIPO Magazine* (på engelsk). World Intellectual Property Organization. Besøkt 7. juni 2019.
* Bruce M. Gerrish (2001). Craig Anderton, red. *Remix: The Electronic Music Explosion* (på engelsk). EMBooks. ISBN 9780872887404.

## Eksterne lenker

* (en) Remix – kategori av bilder, video eller lyd på Commons
* (no) «Remiks» i *Store norske leksikon*
* (no) Remiks i *Det Norske Akademis ordbok*
* (no) Remikse i *Det Norske Akademis ordbok*
# Manzoor Ahtesham

| Manzoor Ahtesham |
| --- |
| Født | 3. apr. 1948 Bhopal |
| Død | 26. apr. 2021   (73 år) Bhopal |
| Beskjeftigelse | Skribent  |
| Utdannet ved | Aligarh muslimske universitet |
| Nasjonalitet | India |
| Utmerkelser | Padma Shri in literature & education |

**Manzoor Ahtesham** (født 3. april 1948 i Bhopal i India, død 26. april 2021 samme sted) var en indisk forfatter som skrev på hindi og som er særlig kjent for sin gjengivelse av indiske muslimers liv i det uavhengige India.

Ahtesham studerte ved Aligarh Muslim University og ved en av forløperinstitusjonene til Maulana Azad National Institute of Technology.

Han døde 26. april 2021 in Bhopal.

## Litterær karriere

Ahtesham skrev fem romaner og en rekke novelleantologier og skuespill. Hans viktigste verker er:

* Kuch Din Aur (roman - 1976)
* Sukha Bargad (roman - 1986)
* Dastan-e Lapata (roman - 1995)
* Basharat Manzil (roman - 2004)
* Pahar Dhalte (roman - 2007)
* Ramzan Mein Ek Maut (Short story anthology - 1982)
* Tasbeeh (novelleantologi - 1998)
* Tamasha Tatha Anya Kahaniyan (novelleantologi - 2001)
* Ek Tha Badshah (Play - 1980)

## Referanser

## Litteratur

* Manzoor Ehtesham (1999). *Kuch Din Aur*. Hindi Book Centre.
* Manzoor Ehtesham (2009). *Sukha Bargad*. Hindi Book Centre. s. 225. ISBN 9788126717620.
* Manzoor Ehtesham (1995). *Dastan-E-Lapata*. Hindi Book Centre. s. 245. ISBN 9788171789290.
* Manzoor Ehtesham (2004). *Basharat Manzil*. Hindi Book Centre. s. 251. ISBN 9788126708840.
* Manzoor Ehtesham (2007). *Pahar Dhalte*. Hindi Book Centre. s. 115. ISBN 9788126713226.
* Manzoor Ehtesham (1998). *Tasbeeh*. Hindi Book Centre.
* Manzoor Ehtesham (2001). *Tamasha Tatha Anya Kahaniyan*. Hindi Book Centre. s. 147. ISBN 9788126701230.

## Eksterne lenker

* «Profile on Hindi Book Centre». Profile on Hindi Book Centre. 2015. Besøkt 12. februar 2015.
* «Rajkamal Prakashan Profile». Rajkamal Prakashan. 2015. Besøkt 12. februar 2015.
# Ngawang Samten

| Ngawang Samten |
| --- |
|  |
| Født | 7. juli 1956 (69 år) |
| Beskjeftigelse | Tibetolog  |
| Utmerkelser | Padma Shri in literature & education |

**Ngawang Samten** (født 7. juli 1956 i Dokhar, Tibet) er en tibetansk akademiker, tibetolog og visekansler ved Central University for Tibetan Studies.. Ved siden av å utgi publikeasjoner som *Abhidhammathasamgaho*, *Pindikrita*, *Pancakrama* og *Manjusri*, er han medoversetter av Tsongkhapa's kommentar til *Nagarjuna’s Mūlamadhyamakakārikā*. Regjeringen i India tildelte ham den fjerde høyeste sivile utmerkelse (Padma Shri) i 2009, for hans bidrag innenfor utdannelse.

## Referanser
# Sudharma

| Sudharma  |
| --- |
| Type | Dagsavis |
| Format | Fullformat |
| Grunnlagt | 14. juli 1970 |
| Redaktør(er) | K. V. Sampathkumar |
| Språk | Sanskrit |
| Politisk posisjon | Liberalisme Høyreorientert |
| Opplag | 2 000 |
| Hovedkontor | Mysore |
| Nettsted | sudharmasanskritdail... |

Sudharma er den eneste dagsavisen på sanskrit i India. Avisen utkom første gang den 14. juli 1970 og distribueres hovedsakelig via postverket. Avisen utgis i byen Mysore i den indiske delstaten Karnataka.

Denne artikkelen er en **spire**. Du kan hjelpe Wikipedia ved å utvide den.

Autoritetsdata
# Dagudumuthala Dampathyam

| *Dagudumuthala Dampathyam* |
| --- |
| Generell informasjon |
| Genre | Komedie |
| Utgivelsesår | 1990 |
| Nasjonalitet | India |
| Varighet | 130 min. |
| Språk | Telugu |
| Bak kamera |
| Regi | Relangi Narasimha Rao  |
| Manus | Satyanand Pydipalli  |
| Musikk | M. M. Keeravani  |
| Klipp | Kotagiri Venkateswara Rao  |
| Foran kamera |
| Medvirkende | Akkineni Nageswara Rao, Kaikala Satyanarayana, Gummadi Venkateswara Rao  |
| Annen informasjon |
| Farve/s.hv | Farger |
|  |
| Premiere(r) | 1990 |
| Eksterne lenker |
| IMDb
 |

Dagudumuthala Dampathyam er en indisk film fra 1990 regissert av Relangi Narasimha Rao.

## Skuespillere

* Akkineni Nageswara Rao som Raja Shekaram
* Rajendra Prasad som Kishtaiah
* Sharada som Lalitha
* Vani Viswanath som Rekha
* Ramya Krishna som Radha
* Satyanarayana som Major Narasimham
* Gummadi som Gopalam

## Referanser

## Eksterne lenker

* (en) *Dagudumuthala Dampathyam* på Internet Movie Database

Autoritetsdata
# Mars (film fra 2004)

| *Mars* |
| --- |
| orig. Марс |
| Generell informasjon |
| Genre | Tragikomedie, surrealisme |
| Utgivelsesår | 2004 |
| Nasjonalitet | Russland |
| Varighet | 96 min. |
| Språk | Russisk |
| Bak kamera |
| Regi | Anna Melikjan  |
| Manus | Anna Melikjan  |
| Produsent(er) | Sabina Jeremejeva, Ruben Dishdishyan |
| Musikk | Aleksej Ajgi  |
| Foto | Oleg Lukitsjov  |
| Foran kamera |
| Medvirkende | Jana Jesipovitsj, Gosja Kutsenko, Nana Kiknadze, Artur Smoljaninov, Jevgenija Dobrovolskaja  |
| Annen informasjon |
| Farve/s.hv | Farger |
|  |
| Premiere(r) | 11. november 2004 (sted: Russland) |
| Eksterne lenker |
| IMDb
 |

Mars (originaltittel: *Марс*) er en russisk surrealistisk filmkomedie fra 2004, regissert av Anna Melikjan.

## Handling

Et sted i Russland ligger det en by som heter Marks (oppkalt etter Karl Marx, grunnleggeren av kommunistisk ideologi) hvor samtlige innbyggere arbeider ved en fabrikk som produserer forskjellige leketøy, og de mottar lønnen deres i form av leker. Nyheter fra andre steder kommer svært sjeldent til dette avsidesliggende området.

Men en morgen våkner en tidligere bokser ved navn Boris på et tog, og han legger merke til de fire bokstavene: MAR\_S. I byen møter han nye mennesker som Grigoriy, en ung drømmer som er forelsket i Greta - den lokale bibliotekaren. Men drømmen hennes er å komme seg ut av denne byen.

## Skuespillere

* Gosha Kutsenko som Boris
* Nana Kiknadze som Greta
* Andrej Batukhanov
* Aleksandra Berezovets-Skatsjkova som Ljudmila
* Jevgenija Dobrovolskaja som Galka

## Referanser

## Eksterne lenker

* (en) *Mars* på Internet Movie Database

* (nl) *Mars* på MovieMeter

* (en) *Mars* på The Movie Database – film

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# American Depositary Receipt

**American Depositary Receipt** (ofte forkortet til **ADR**) er et sertifikat som utstedes av utenlandske selskaper for at de skal kunne noteres på amerikanske børser. Sertifikatene representerer eierskap i aksjer i selskapet. Det gir amerikanske investorer muligheten til å kjøpe aksjer i utenlandske selskaper uten å måtte foreta seg transaksjoner til utlandet, slik at det på denne måten spares administrasjonskostnader. En ADR er både priset og betaler utbytte i dollar, og kan handles på samme måte som andre aksjer i amerikanske selskaper.

Den første versjonen av en ADR ble lansert av den amerikanske finansmannen J.P. Morgan (JPMorgan Chase) i 1927 for det britiske selskapet Selfridges Provincial Stores Limited.

Enkeltaksjer i et utenlandsk selskap, som representeres av en ADR, kalles **American depositary share** (**ADS**).

Hver ADR utstedes av en amerikansk depotbank og kan representere enkelte eller flere aksjer. Eieren av en ADR har rett til å hente ut den utenlandske aksjen som representeres av sertifikatet, selv om det er vanlig å heller sitte på selve sertifikatet av forenklende årsaker. Prisen på en ADR er ofte nær prisen på den utenlandske aksjen i sitt hjemmemarked, justert for andelen sertifikater i forhold til utenlandske aksjer.

Depotbankene står overfor flere ansvarsforhold, både til eieren av sertifikatet og til det utenlandske selskapet som representeres via verdipapiret. Den største depotbanken er Bank of New York Mellon.

## Referanser

## Eksterne lenker

* (en) International Investing, informasjon om utenlandske investeringer for amerikanske statsborgere hos Securities and Exchange Commission
* (en) Investor Bulletin: American Depositary Receipts, informasjon om ADR hos Securities and Exchange Commission